Diari Oficial de la Generalitat Valenciana


Sumari del DOGV 6055, del 13-07-2009 (2009/8194)

RESOLUCIÓ d'1 de juliol de 2009, de la consellera de Turisme, sobre la delegació d'atribucions en l'àmbit de la Conselleria de Turisme.
---------------------------------------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8194


Data del document
:   01-07-2009

Organisme emissor
:   Conselleria de Turisme

Tipus de document
:   Resolució

Anàlisi jurídica

 Descriptors 

:   * Conselleria Turisme
    * competència administrativa
    * delegació de poders

RESOLUCIÓ d'1 de juliol de 2009, de la consellera de Turisme, sobre la delegació d'atribucions en l'àmbit de la Conselleria de Turisme. [2009/8194]  
De conformitat amb el que disposa l'article 28 de la Llei 5/1983, de 30 de desembre, del Consell, i amb la disposició addicional 2ª del Decret 123/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Turisme, atés que es considera convenient delegar determinades facultats atribuïdes amb caràcter general al/la titular de la Conselleria de Turisme, per la normativa vigent, a fi d'aconseguir una major eficàcia i agilitat en la tramitació dels expedients, resolc:  
Primer  
Delegar en l'àmbit de la Conselleria de Turisme i en els òrgans d'esta que tot seguit es relacionen, i en els termes que s'expressen, les facultats següents:  
U. Gestió de personal  
1. La Secretaria General Administrativa queda delegada per a l'exercici de les facultats relatives a la gestió de les despeses de personal.  
2. La delegació comprén la firma de tots aquelles documents administratius i de gestió comptable que calguen per a la preparació i execució d'estes despeses, així com dels interessos de demora que puguen produir-se.  
Dos. Gestió pressupostària  
Els òrgans i unitats administratives següents, de la forma que tot seguit s'establix, podran procedir a la firma de propostes de despeses:  
1. El/la titular de la Secretaria Autonòmica de Turisme en qualsevol import, en matèria de la seua competència.  
2. El/la titular de la Direcció General de Turisme d'Interior en qualsevol import, en matèria de la seua competència.  
3. El/la titular de la Secretaria General Administrativa en qualsevol import, en matèria de la seua competència.  
El titular de la Sotssecretaria de la Conselleria de Turisme queda delegat per a l'autorització de totes les despeses derivades de la gestió pressupostària.  
La delegació comprén la firma de tots aquelles documents administratius i de gestió pressupostària i comptable que calguen per a la preparació, execució i disposició de les despeses derivades de l'execució del pressupost.  
El/la sotssecretari/ària de la Conselleria de Turisme queda delegat per a la devolució dels avals, les fiances i la resta de garanties.  
Tres. Contractació   
El/la secretari/ària autonòmic/a de Turisme, el/la sostssecretari/ària de la Conselleria de Turisme i el/la director/a general de Turisme d'Interior, queden delegats per a exercir les facultats de contractació en l'àmbit de la Conselleria de Turisme, inclosa la firma de qualssevol contractes fins a un límit màxim de 50.000 €, IVA exclòs, que corresponguen, respectivament, a cadascun dels dits òrgans.  
Quatre. Formalització d'ingressos   
La Sotssecretaria queda delegada en la facultat de firma de tots els documents comptables que siguen necessaris per a la formalització d'ingressos.   
Cinc. Fons extrapressupostaris  
La Sotssecretaria queda delegada en la facultat per a la firma de tots els documents comptables que calguen per a la formalització de fons extrapressupostaris.  
Segon  
1. Les resolucions administratives dictades en l'exercici de les facultats delegades per la present resolució posen fi a la via administrativa i contra les quals pot interposar-se el corresponent recurs contenciós administratiu.   
2. La delegació de facultats a què fa referència la present resolució s'entén sense perjuí que, en qualsevol moment, l'òrgan delegatori puga demanar el coneixement i la resolució de qualsevol assumpte o expedient dels compresos en esta resolució.   
Tercer  
Queda revocada la resolució de 15 de novembre de 2004, de la consellera de Turisme i presidenta de l'Agència Valenciana del Turisme, sobre delegació d'atribucions en l'àmbit de la Conselleria de Turisme i en l'àmbit de l'Agència Valenciana del Turisme.  
Quart  
La present resolució tindrà efectes des del dia de la publicació en el Diari Oficial de la Comunitat Valenciana.  
València, 1 de juliol de 2009.- La consellera de Turisme: Angélica Such Ronda.